By Tempo Timor May 20, 2020 8275\nVise Xefe Bankada, Patrocino dos Reis ko'alia ba jornalista sira iha parlamentu foto arkivu\nVise Xefe bankada CNRT deputadu Patrocínio dos Reis Fernandes hateten, reuniaun ne’e, atu lori prosesu ne’e ba tribunál, ne’ebé marka prezensa mós husi Prezidente partidu CNRT Kay Rala Xanana Gusmão.\n“Marka prezensa mós husi Prezidente partidu CNRT Kay Rala Xanana Gusmão, mai tuur rona de'it atu lori prosesu ne'e ba tribunal”, dehan Patrocínio.\nVIDEO DEPUTADU SOBU MEZA PREZIDENTE PARLAMENTU NASIONAL\nNia hatene, hafoin reuniaun Partidu lokraik ne’e kedan, enkamina kedan keixa ba Tribunál Rekursu (TR) no Ministériu Públiku (MP) Kontra asaun ne'ebé bankada Fretilin-PLP no KHUNTO halo iha plenária Parlamentu Nasionál (PN) tanba kontra konstituisaun RDTL no rejimentu Parlamentu Nasionál.\n"Ami ohin enkontru urjente hodi afirma ami nia pozisaun, tanba prosesu sira ne'ebé la'o iha PN, ne'e prosesu ilegál, prosesu ne'ebé asaltu poder nian, kontra konstituisaun, kontra rejimentu, kontra lei LOFAP ninian, ne'ebé ami hatama ona keixa ba iha Tribunal Rekursu (TR) no Ministériu Públiku (MP) depois hein desizaun husi sira ne'e," nia informa.\nLia fuan sira ne'ebe deputadu CNRT ko'alia ne'e hanesan lolo'os lia fuan sira ne'ebe hasai husi bankada FRETILIN iha segunda lejislatura wainhira plenaria ho lia fuan asaltu poder, inkonstitusional, de facto no seluk tan.\nKeixa ne’e rasik entrega dirata ba instituisaun relevante husi advogadu ida ne’ebé la temi naran, no hein desizaun tribunal.\nDeputadu CNRT ne’e, husu ba militante no simpatizante sira atu kontinua hakmatek hodi akompaña prosesu sira ne'ebé lori ona ba iha tribunál.\nLast modified on Wednesday, 20 May 2020 13:51\n« Bankada Sira Saúda Prezidente PN Foun Aniceto Lu Olo Fo Konfiansa Nafatin Ba VIII Governu Ukun To'o 2023 »\nTetu OJE 2020, CNRT Esforsu Analiza Relatoriu Ezekusaun